Ego Conradus, Dei gratia Spirensis episcopus, notum facio universis presentem cartulam inspecturis, quod ego, agens vices domini regis Philippi in Burgundia, restitui et confirmavi fratribus Cistercii X libras in pedagio Dole, ex parte ipsius regis precipiens, ut sicut comitissa Burgundie easdem X libras, pro anima comitis Ottonis, jam dictis fratribus assignavit, singulis annis a preposito Dole eis sine difficultate reddantur in purificatione Beate Marie virginis.